De un an şi jumătate, încercăm să transformăm aceste cuvinte într-o lupă prin care ne uităm la ceea ce noi am numit "România furată". Ce se vede? Se văd destine contorsionate, comunităţi pierdute, nepricepere şi reavoinţă. Plus o factură copleşitoare.

Azi, la exact un an şi jumătate de la începerea proiectului, tragem linie şi socotim. Rezultatul sperie gândul: 108 miliarde de dolari evaporaţi în ultimii 25 de ani! Şi vorbim doar despre banii care pot fi puşi cap la cap într-o serie de anchete jurnalistice.

Ca să înţelegem mai bine dimensiunea furtului, ne-am gândit să transformăm banii în lucruri concrete. Sunt bani din care s-ar fi putut construi, spre exemplu:

- 972 de spitale judeţene.

- 19.636 de kilometri de autostradă (de 23 de ori distanţa de la Constanţa la Nădlac).

- 114.893 de blocuri ANL.

- 194.594 de școli.

- fiecare român ar fi putut primi cadou, din partea statului, câte un autoturism Dacia Logan (20.571.428).

Suma rămâne, totuşi, relativă: efectele pe orizontală ale acestui prejudiciu estimativ au fost şi sunt imposibil de calculat. Plus impactul socio-economic.

Anchetele România furată: